Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi poikkeamien ilmoittamisesta siviili-ilmailun alalla /* SEK/2002/0757 lopull. - COD 2000/0343 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi poikkeamien ilmoittamisesta siviili-ilmailun alalla 2000/0343 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi poikkeamien ilmoittamisesta siviili-ilmailun alalla 1. ASIAN KÄSITTELY Komission ehdotus toimitettiin Euroopan parlamentille ja neuvostolle (KOM(2000) 847 lopullinen - 2000/0343(COD)): // 19. joulukuuta 2000 Talous- ja sosiaalikomitean lausunto: // 12. syyskuuta 2001 Euroopan parlamentin lausunto ensimmäisessä käsittelyssä: // 14. kesäkuuta 2001 Komission muutettu ehdotus: // 26. syyskuuta 2001 Neuvosto vahvisti yhteisen kannan: // 17. kesäkuuta 2002 2. KOMISSION EHDOTUKSEN TARKOITUS Ehdotetun direktiivin tarkoituksena on parantaa lentoturvallisuutta varmistamalla turvallisuuden kannalta merkittävien tietojen ilmoittaminen, kokoaminen, tallentaminen, suojaaminen ja levittäminen. Tätä varten jäsenvaltioiden on perustettava kansalliset poikkeamailmoitusten vastaanottojärjestelmät ja osallistuttava tietojenvaihtojärjestelmään, joka mahdollistaa vastaanotettujen tietojen jakamisen. Direktiivissä säädetään näiden tietojen luottamuksellisuuden suojelemisesta sekä niiden levittämistä koskevista säännöistä. Poikkeamien ilmoittamisen ainoana tarkoituksena on ehkäistä onnettomuudet ja vaaratilanteet eikä syyllisyyden tai vahingonkorvausvelvollisuuden osoittaminen. 3. YHTEISESTÄ KANTAA KOSKEVAT HUOMAUTUKSET 3.1. Yleisiä huomioita yhteisestä kannasta Neuvosto on tehnyt yksimielisesti lukuisia muutoksia komission ehdotukseen. Monissa niistä pyritään kuitenkin vain selkiyttämään tekstiä. Komission alkuperäisen ehdotukset tavoitteet on yleisesti ottaen säilytetty lukuun ottamatta yhtä, jota kuvataan jäljempänä. 3.2. Euroopan parlamentin tarkistusten huomioon ottaminen Euroopan parlamentti hyväksyi 14. kesäkuuta 2001 pitämässään istunnossa komission ehdotuksen Euroopan parlamentin ja neuvoston direktiiviksi poikkeamien ilmoittamisesta siviili-ilmailun alalla, mutta teki siihen joukon tarkistuksia. Euroopan parlamentti teki kymmenen tarkistusta, joista komissio hyväksyi seitsemän kokonaisuudessaan ja yhden osittain. Komissio ehdotti viimeksi mainitun tarkistuksen sanamuodon muuttamista siten, että tarkistuksen henki kuitenkin säilytetään. Neuvoston käsittelemä teksti oli komission muutettu ehdotus, jossa oli jo otettu huomioon Euroopan parlamentin tarkistukset. Yhteisessä kannassa otetaan siis suurelta osin huomioon huomautukset, joita Euroopan parlamentti esitti ensimmäisessä käsittelyssä. 3.3. Neuvoston lisäämät uudet säännökset ja komission kanta niihin Seuraavassa kuvataan tärkeimpiä muutoksia, joita neuvosto on tehnyt tekstiin yhteisessä kannassaan: * 1 artikla - Tavoite: Sanamuotoa on yksinkertaistettu, mutta tämä ei vaikuta direktiivin tavoitteen laajuuteen. * 2 artikla - Määritelmä: Entinen 3 artikla, joka on mukautettu tekstiin tehtyihin muutoksiin. * 3 artikla - Soveltamisala: Entinen 2 artikla, jonka sanamuotoa on yksinkertaistettu, mikä vaikuttaa myös 2 ja 4 artiklaan. Gibraltar on toistaiseksi jätetty soveltamisalan ulkopuolelle. * 4 artikla - Pakollinen ilmoittaminen: Sanamuotoa on muutettu muun muassa tiettyjen toimintatapojen kehityksen huomioon ottamiseksi (esim. rahoitusleasing). * 5 artikla - Tietojen kokoaminen ja tallentaminen: Artiklaa on muutettu siten, että jäsenvaltiot voivat joustavammin nimetä yhden tai useamman toimivaltaisen viranomaisen hoitamaan poikkeamailmoitusjärjestelmää. * 6 artikla - Tietojenvaihto: Sanamuotoa on yksinkertaistettu, mikä ei vaikuta artiklan soveltamisalaan. * 7 artikla - Tietojen levittäminen: Sanamuotoa on muutettu, jotta se olisi lähempänä Euroopan lentoturvallisuusviraston perustamisesta annetun asetuksen tekstiä. Koska nämä merkittävät muutokset vaikuttavat sekä komission ehdotuksen että yhden Euroopan parlamentin tarkistusten tekstiin, neuvosto ja komissio ovat antaneet yhteisen lausuman, jonka mukaan komissio toteuttaa täydentäviä toimenpiteitä 9 artiklassa tarkoitetun komitean avustuksella. * 8 artikla - Tietosuoja: Sanamuotoa on yksinkertaistettu ja 3 kohta on poistettu. Komissio pahoittelee 3 kohdan poistamista, sillä siinä annettiin selkeä poliittinen viesti periaatteesta, jonka mukaan poikkeamailmoituksen tekijää on pidettävä sellaisen tärkeän tiedon antajana, jolla on myönteinen vaikutus lentoturvallisuuteen, ja tästä syystä ilmoitusten tekemiseen pitäisi kannustaa ilman seuraamusten vaaraa. Komissio tyytyy kuitenkin hyväksymään tämän poiston, koska tämän kohdan henki sisältyy myös 1 artiklan toiseen alakohtaan. * 9 artikla - Luottamukselliset ilmoitukset: Neuvosto on poistanut muutetun ehdotuksen 9 artiklan, vaikka Euroopan parlamentti, talous- ja sosiaalikomitea ja siviili-ilmailun ammattialajärjestöt ovat tukeneet sitä. Komissio panee kuitenkin merkille, että monet valtuuskunnat perustelivat kantaansa sillä, että ne eivät halua aiheuttaa sekaannusta poikkeamien ilmoittamista koskevien pakollisten järjestelmien ja vapaaehtoisten ja luottamuksellisten järjestelmien välillä, mutta että ne tukevat kuitenkin periaatteessa vapaaehtoisten ja luottamuksellisten ilmoitusjärjestelmien perustamista. Näin ollen komissio pyysi, että neuvoston pöytäkirjaan lisätään seuraava lausuma: "Komissio haluaa muistuttaa kannasta, jonka se esitti neuvoston istunnossa 16. lokakuuta 2001: ottaen huomioon luottamuksellisten ilmoitusten merkitys pyrittäessä paremmin ymmärtämään lentoliikenneonnettomuuksiin liittyviä inhimillisiä tekijöitä sekä Euroopan parlamentin ja siviili-ilmailuviranomaisten asiaa tukevat kannanotot, komissio vastustaa kyseisen artiklan poistamista." * Koska 9 artikla on poistettu, sitä seuraavien artiklojen numerointi on muuttunut. Näiden artiklojen teksti pysyy muuttumattomana. 4. PÄÄTELMÄT Lukuun ottamatta varauksia, jotka liittyvät 9 artiklan poistamiseen, komissio katsoo, että se voi hyväksyä neuvoston yksimielisesti vahvistaman yhteisen kannan tekstin, koska siinä kunnioitetaan alkuperäisen ehdotuksen pääperiaatteita. Siinä otetaan myös suurelta osin huomioon Euroopan parlamentin ensimmäisessä käsittelyssä tekemät tarkistukset.